A GAZDASÁGI ÉS JOGI BIZOTTSÁG

2023. április 24-i ülésének határozatai

**94/2023. (IV.24.) GJB számú határozat**

A Gazdasági és Jogi Bizottság napirendjét az alábbiak szerint fogadta el:

**I.**

**NYILVÁNOS ÜLÉS**

**1./**  **Javaslat a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosítására** /*Közgyűlés 2./ napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**2./** **Javaslat pályázatokkal kapcsolatos döntések meghozatalára** /*Közgyűlés 4./ napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**3./ Javaslat bírósági ülnökök megválasztására** /*Közgyűlés 7./ napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**4./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 9./ napirend/*

**Előadó:** Dr. Károlyi Ákos, jegyző

**5*./* Javaslat a Vásárcsarnokban lévő üzlethelyiségek bérbeadására vonatkozó pályázati feltételek jóváhagyására** */SAJÁT/*

**Előadó:** Dr. Holler Péter, a Hatósági Osztály vezetője

**Meghívott:** Polákovics Marietta, a Szombathely Városi Vásárcsarnok igazgatója

**6.**/ **Javaslat a Savaria Múzeum pályázaton történő részvételének jóváhagyására** */SAJÁT/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Csapláros Andrea, a Savaria Múzeum igazgatója

**7./ Javaslat a színházi feladatok ellátására kötött megállapodás módosítására** */SAJÁT/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Szabó Tibor, a Weöres Sándor Színház Nonprofit Kft. ügyvezető igazgatója

**8./ Javaslat elővásárlási joggal kapcsolatos döntés meghozatalára** */SAJÁT/*

**Előadó:** Nagyné Dr. Gats Andrea, a Jogi és Képviselői Osztály vezetője

**9./ Javaslat a szombathelyi 02089/6 hrsz.-ú ingatlannal kapcsolatos döntések meghozatalára** */sürgősségi indítvány/*

**Előadó:** Nagyné Dr. Gats Andrea, a Jogi és Képviselői Osztály vezetője

**II.**

**ZÁRT ÜLÉS**

**10./ Javaslat a PRENOR Kertészeti és Parképítő Kft.-t érintő döntések meghozatalára** */SAJÁT/*

**Előadó:** Nagyné Dr. Gats Andrea, a Jogi és Képviselői Osztály vezetője

**Meghívott:** Izer Gábor Nándor, a PRENOR Kft. ügyvezető igazgatója

**Felelős:** Bokányi Adrienn, a Bizottság elnöke

**Határidő:** azonnal

**I.**

**NYILVÁNOS ÜLÉS**

**1./**  **Javaslat a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosítására** /*Közgyűlés 2./ napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**95/2023. (IV.24.) GJB számú határozat**

A Gazdasági és Jogi Bizottság a „*Javaslat a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosítására*” című előterjesztést megtárgyalta, és a rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2023. április 27.

**2./** **Javaslat pályázatokkal kapcsolatos döntések meghozatalára** /*Közgyűlés 4./ napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**96/2023. (IV.24.) GJB számú határozat**

A Gazdasági és Jogi Bizottság a „*Javaslat pályázatokkal kapcsolatos döntések meghozatalára*” című előterjesztést megtárgyalta, és az Interreg Europe OD4GROWTH projekt megvalósításával kapcsolatos döntések meghozataláról szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2023. április 27.

**3./ Javaslat bírósági ülnökök megválasztására** /*Közgyűlés 7./ napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**97/2023. (IV.24.) GJB számú határozat**

A Gazdasági és Jogi Bizottság a „*Javaslat bírósági ülnökök megválasztására*” című előterjesztést megtárgyalta, és a Szombathelyi Törvényszékhez ülnökök megválasztásáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője/

**Határidő:** 2023. április 27.

**98/2023. (IV.24.) GJB számú határozat**

A Gazdasági és Jogi Bizottság a „*Javaslat bírósági ülnökök megválasztására*” című előterjesztést megtárgyalta, és a Szombathelyi Járásbírósághoz ülnökök megválasztásáról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője/

**Határidő:** 2023. április 27.

**4./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 9./ napirend/*

**Előadó:** Dr. Károlyi Ákos, jegyző

**99/2023. (IV.24.) GJB számú határozat**

A Gazdasági és Jogi Bizottság a „*Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről*” című előterjesztést megtárgyalta, és a tájékoztatót az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

Dr. Károlyi Ákos jegyző

**Határidő:** 2023. április 27.

**5*./* Javaslat a Vásárcsarnokban lévő üzlethelyiségek bérbeadására vonatkozó pályázati feltételek jóváhagyására** */SAJÁT/*

**Előadó:** Dr. Holler Péter, a Hatósági Osztály vezetője

**Meghívott:** Polákovics Marietta, a Szombathely Városi Vásárcsarnok igazgatója

**100/2023. (IV.24.) GJB számú határozat**

1. A Gazdasági és Jogi Bizottság a vásárok és piacok működéséről szóló 34/1995. (X.26.) önkormányzati rendelet 8. § (5) bekezdésében foglaltak alapján a Szombathely Városi Vásárcsarnok II. csarnokában található II/2. számú 5,49 m2 alapterületű, II/27. számú 6,49 m2 alapterületű, valamint II/28. számú 109,47 m2 alapterületű üzlethelyiségeinek vonatkozásában a bérbeadás útján történő hasznosítás pályázati feltételeit az előterjesztés mellékletének megfelelően jóváhagyja.
2. A Bizottság felkéri a Vásárcsarnok igazgatóját, hogy a pályázat kiírásáról – és a szükséges intézkedések megtételéről – a jóváhagyott pályázati feltételeknek és a vásárok és piacok működéséről szóló 34/1995. (X.26.) önkormányzati rendeletben foglaltaknak megfelelően gondoskodjon.

**Felelős:** Dr. Nemény András polgármester

Horváth Soma alpolgármester

Bokányi Adrienn, a Gazdasági és Jogi Bizottság elnöke

Dr. Károlyi Ákos jegyző

(végrehajtásért:

Dr. Holler Péter, a Hatósági Osztály vezetője,

Polákovics Marietta, a Szombathely Városi Vásárcsarnok igazgatója)

**Határidő:** azonnal

**6.**/ **Javaslat a Savaria Múzeum pályázaton történő részvételének jóváhagyására** */SAJÁT/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Csapláros Andrea, a Savaria Múzeum igazgatója

**101/2023. (IV.24.) GJB számú határozat**

A Gazdasági és Jogi Bizottság a „Javaslat a Savaria Múzeum pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja alapján a Kulturális, Oktatási és Civil Bizottság támogató döntése esetén jóváhagyja a Savaria Múzeum alábbi, önrészt és fenntartási kötelezettséget nem igénylő pályázatainak benyújtását a Magyar Művészeti Akadémia felhívására:

* MMA-Művészetelméleti Tagozat

Projekt címe: Schrammel Imre naplóinak digitalizálása.

* MMA – Népművészeti Tagozat

Projekt címe: Ethnofotó-pont kialakítása a Vasi Skanzenben.

**Felelős:**  Bokányi Adrienn, a Gazdasági és Jogi Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Csapláros Andrea, a Savaria Múzeum igazgatója)

**Határidő:** azonnal

**7./ Javaslat a színházi feladatok ellátására kötött megállapodás módosítására** */SAJÁT/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Szabó Tibor, a Weöres Sándor Színház Nonprofit Kft. ügyvezető igazgatója

**102/2023. (IV.24.) GJB számú határozat**

A Bizottság a „Javaslat a színházi feladatok ellátására kötött megállapodás módosítására” c. előterjesztést megtárgyalta és javasolja a Közgyűlésnek a Weöres Sándor Színház Nonprofit Kft. és Szombathely Megyei Jogú Város Önkormányzata között 2008. január 11. napján létrejött, a színházi feladatok ellátására szóló megállapodásnak az Önkormányzat kötelezettségeit tartalmazó rendelkezés 4. pontjának alábbi módosítását:

„4. Az Önkormányzat minden évben a tárgyévi költségvetési rendeletében határozza meg a Színház működési támogatásának mértékét, amely a GDPR feladatok ellátásának összegét is magában foglalja. A Színház az Önkormányzat tárgyévi költségvetési rendeletének kihirdetését követően írásban nyújtja be a központi és önkormányzati támogatás összegére együttesen vonatkozó ütemezési kérelmét. A Színház működéséhez szükséges összeg folyósítása az ütemezésnek megfelelően történik a hónap 5. napjáig. Az Önkormányzat által a Színház részére külön soron biztosított egyéb támogatási összegek folyósítása is jelen Megállapodás keretében történik. Bankszámlaszám: 11747006-20213273-00000000”

A kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet 4.§ (2) bekezdésében foglaltaknak eleget téve az igényelt támogatás céljának kormányzati funkciója: „082020 – színházak tevékenysége.”

**Felelős:** Bokányi Adrienn, a Gazdasági és Jogi Bizottság elnöke

Horváth Soma alpolgármester

Dr. Horváth Attila alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Szabó Tibor, a Weöres Sándor Színház Nonprofit Kft. ügyvezetője)

**Határidő:** 2023.04.27-i Közgyűlés

**8./ Javaslat elővásárlási joggal kapcsolatos döntés meghozatalára** */SAJÁT/*

**Előadó:** Nagyné Dr. Gats Andrea, a Jogi és Képviselői Osztály vezetője

**103/2023. (IV.24.) GJB számú határozat**

A Gazdasági és Jogi Bizottság az SZMSZ 51. § (3) bekezdés 7. pontja alapján javasolja, hogy Szombathely Megyei Jogú Város Önkormányzata a szombathelyi 6475/A/1 hrsz.-ú, természetben a Szombathely, Thököly u. 36. szám alatt található, üzlethelyiség megnevezésű, társasházi külön tulajdonú ingatlan vonatkozásában a 2023. április 6. napján kelt adásvételi szerződésben foglalt feltételekkel – az Étv. 7. § (2) bekezdés b) és 17. § d) pontjai, valamint a HÉSZ 62. § (7) bekezdése alapján „megőrzésre érdemes építészeti, régészeti örökség védelme, felújítása, továbbfejlesztése” céljából fennálló – elővásárlási jogával ne éljen.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért: Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**9./ Javaslat a szombathelyi 02089/6 hrsz.-ú ingatlannal kapcsolatos döntések meghozatalára** */sürgősségi indítvány/*

**Előadó:** Nagyné Dr. Gats Andrea, a Jogi és Képviselői Osztály vezetője

**104/2023. (IV.24.) GJB számú határozat**

A Gazdasági és Jogi Bizottság a *„Javaslat a szombathelyi 02089/6 hrsz.-ú ingatlannal kapcsolatos döntések meghozatalára”* című előterjesztést megtárgyalta, és a szombathelyi külterületi 02089/6 hrsz.-ú ingatlanból telekalakítási eljárás lefolytatását követően kialakuló, összesen mintegy 96709 m2 nagyságú terület egyben történő értékesítésére vonatkozó pályázati felhívás jóváhagyásáról szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője,

Stéger Gábor, a Közgazdasági és Adó Osztály vezetője,

Kalmár Ervin, a Városüzemeltetési Osztály vezetője/

**Határidő:** 2023. április 27.

**(: Bokányi Adrienn :)**

**a bizottság elnöke**